open-index/open-wikipedia-markdown huggingface dataset:
பூம்புகார் கடற்கரை

**பூம்புகார் கடற்கரை ** இந்தியாவின்  வங்காள விரிகுடாவில்  பூம்புகார் என்ற இடத்தில் அமைந்துள்ள ஒரு இயற்கையான  மற்றும் பழமையான கடற்கரை ஆகும். இக்கடற்கரை காவேரி ஆற்றில் இருந்து தொடங்கி  வடக்கே நெய்தவாசல் வரை 3 கி.மீ.  நீண்டு செல்கிறது.இந்த கடற்கரையின் மணல் 3 கிலோமீட்டர் தூரம் வரை பரந்து உள்ளது. சமீபத்தில் கடலரிப்பை தடுக்க கரையோரத்தில்  கிரானைட் கற்களைக் கொண்டு தடுப்பு ஏற்படுத்தப்பட்டுள்ளது.இந்த கடற்கரை மற்றும் பூம்புகார் நகரம் தென்னிந்திய வரலாற்றில் முக்கியப் பங்கு வகிக்கிறது. தமிழ்மாதம் சித்திரையில் வரும் முழு நிலவு அன்று கொண்டாடப்படும் சித்ரா பவுர்ணமி  இக்கடற்கரைக்கு ஒரு முக்கியமான திருவிழா ஆகும்.மேலும் தமிழ் மாதங்களான தை மற்றும் ஆடி மாதங்களில்  வரும்   அமாவாசையில்  காவேரி ஆற்றின் முகத்துவாரங்களில் மக்கள் புனித நீராடி மகிழ்கின்றனர். இந்த கடற்கரையிலிருந்து 24 கி.மீ. தொலைவில் காவேரி ஆற்றின் கரையில் அமைந்துள்ள  மயிலாடுதுறை இக்கடற்கரையின்  அருகில் உள்ள நகரமாகும்.

## மேற்கோள்கள்

பகுப்பு:தமிழ்நாட்டுக் கடற்கரைகள்
பகுப்பு:மயிலாடுதுறை மாவட்டம்
மத்திய சட்டப்பணிகள் அணைக்குழு அமைப்பு - செயல்பாடுகள்

**மத்திய சட்டப்பணிகள் ஆணைக்குழுக்கள் - அமைப்பு** உச்சநீதிமன்ற நீதிபதியை தலைமைக் காப்பாளர் (patron-in-chief) ஆகக் கொண்ட மத்திய சட்டப்பணிகள் ஆணைக்குழு தேசிய சட்டப்பணிகள் ஆணைக்குழு என்றும் அழைக்கப்படுகிறது. இது பிரிவு (3)ன் படி உருவாக்கப்பட்டது. இக்குழுவின் நிர்வாகக்குழுத் தலைவராக ஓய்வு பெற்ற அல்லது பணியிலிருக்கும் உச்ச நீதிமன்ற நீதிபதி பணியாற்றுவார். உறுப்பினர்களின் தகுதி மற்றும் நியமனம் மத்திய அரசால் உச்சநீதிமன்ற நீதிபதியிடம் ஆலோசனை பெற்று நியமனம் செய்யப்படுவர். நியமனம் செய்யப்படும் உறுப்பினர்களுள் ஒருவர் நிர்வாகத் தலைவருக்கு உதவிடும் பொருட்டு உறுப்பினர் செயலராக செயல்படுவார். இக்குழுவினருக்கு ஆகும் நிர்வாக மற்றும் சம்பளச் செலவுகள் யாவும் மத்திய அரசின் தொகுப்பு நிதியிலிருந்து (Consolidated Fund of India) தரப்படும்.

## செயல்பாடுகள்
மக்களுக்கு இலவச சட்ட உதவிகள் கிடைப்பதற்கு தேவையான கொள்கைகளை உருவாக்குவதுடன் மத்திய ஆணைக்குழுவுக்கென ஒதுக்கீடு செய்த நிதியை செயல் திட்டங்களுக்கு ஏற்ப சிக்கனமாக செலவு செய்ய நடவடிக்கை மேற்கொள்ளுதல். சமூக சேவை செய்பவர்களுக்கு சுற்றுச்சூழல் நுகர்வோர் பாதுகாப்பு குறித்த பொது நல வழக்குகள் தொடர்வதற்கு சட்ட அறிவை வழங்குவதோடு, கிராமப்புறங்களில் உள்ள பள்ளி மாணவர்கள், கல்லூரி மாணவர்களுக்கு சட்ட உதவி முகாம்களை நடத்துதல். சட்ட உதவி ஆராய்ச்சிகளை செய்வதோடு கூடவே ஆய்வு மேற்கொள்பவர்களை ஊக்கப்படுத்துதல். மேலும் சட்டம் மூலமாகக் கிடைக்கும் மக்களின் உரிமைகளை அவர்களுக்கு உணர்த்துதல் - தன்னார்வ தொண்டு நிறுவனங்களை ஆதிதிராவிடர், பெண்கள், தொழிலாளர்கள் ஆகியோருக்கு சட்ட உதவிகளை செய்ய தூண்டுகோலாக இருந்து, பல்வேறு சட்ட உதவிகளை சமூகத்திற்குக் கிடைக்க மத்திய சட்டப்பணிகள் ஆணைக்குழு ஆவண செய்கிறது.

பகுப்பு:சட்டம் சார் அமைப்புகள்
இரயில்வே காலனி நகராட்சி மேல்நிலைப்பள்ளி

**ரயில்வே காலனி நகராட்சி மேல்நிலைப் பள்ளி** (Railway Colony Municipal Higher Secondary School) ,இந்தியா-தமிழ்நாடில் ஈரோடு மாவட்டத்திலுள்ள இருபாலர் பயிலும் மேல்நிலைப்பள்ளியாகும்.இப்பள்ளி ஈரோடு நகராட்சி மூலம் நிர்வகிப்படுகிறது

## குறிப்புகள்

பகுப்பு:ஈரோடு மாவட்டத்திலுள்ள அரசுப் பள்ளிகள்
எரெசு

**எரெசு** என்பவர் கிரேக்கப் பழங்கதைகளில் கூறப்படும் போர்க் கடவுள் ஆவார். இவர் பன்னிரு ஒலிம்பியர்களில் ஒருவரும் சியுசு மற்றும் எரா ஆகியோரின் மகனும் ஆவார்.  இவருக்கு இணையான ரோமக்கடவுள் மார்ஸ் ஆவார்.

போர்க்கலையில் சிறந்தவராக எரெசு பொதுவாக அறியப்பட்டாலும், ஓமர் எழுதிய இலியட் காப்பியத்தில் எரெசு சற்று கோழையாகவே சித்தரிக்கப்படுகிறார். இவரது தமக்கையான ஏதெனா திட்டம் வகுத்து போரிடுவதால் போர்க்கலையில் சிறந்தவராகவும், எரெசு சற்றும் திட்டம் வகுக்காமல் வன்முறையில் இறங்குபவராகவும் வர்ணிக்கப்படுகிறார்கள். 

அப்ரோடிட் மற்றும் ஏரெசு ஆகிய இருவரும் காதலித்தனர். ஆனால் சியுசு அவரை எப்பெசுடசுவிற்கு கட்டாய திருமணம் செய்து வைத்தார். பிறகு எப்பெசுடசுவிடம் பாலுறவு திருப்தி கிடைக்காததால் அப்ரோடிட் பல அழகான ஆண்களுடன் உறவாடினார். அவருக்கு எரெசு மூலம் எரோசு, அன்டெரோசு, போபோசு, டெய்மோசு, ஆர்மோனியா மற்றும் அட்ரெசுடியா ஆகியோர் பிறந்தனர். 

## எரேசு மற்றும் அப்ரோடிட்
ஒருமுறை, எப்பெசுடசு மண்டபத்தில் எரெசு மற்றும் அப்ரோடிட் ஆகிய இருவரும் உடலுறவில் ஈடுபட்டு இருந்தனர். அதைக் கதிரவ கடவுள் ஈலியோசு பார்த்துவிடுகிறார். ஆகவே அவர் அந்த நிகழ்வை அப்ரோடிட்டின் கணவர் எப்பெசுடசுவிடம் தெரிவிக்கிறார். இதனால் எப்பெசுடசு ஒரு நெருக்கமாக தைக்கப்பட்ட வலையைக் கொண்டு அவர்கள் இருவரையும் சிறைபிடித்து தண்டித்தார். பிறகு அதுபற்றி ஒலிம்பிய கடடவுள்களிடம் முறையிட்டார். ஆனால் அவர்களோ இருவரும் உடையின்றி இருந்த அந்த காட்சியைக் கண்டு கிண்டல் செய்தனர். பிறகு அவர்கள் இருவரும் விடுவிக்கப்பட்டனர்.

எரெசு தன் இளைய வீரனான அல்சைட்ரோன் என்பவரை காவலுக்கு நிறுத்திவிட்டு அப்ரோடிட்டுடன் உறவாடினர். ஆனால் அல்சைட்ரோன் தூங்கிவிடுகிறார். பிறகு அங்கு வந்த ஈலியோசு இருவரையும் கண்டு எப்பெசுடசுவிடம் தெரிவிக்கிறார். இதனால் கோபமடைந்த எரெசு, அல்சைட்ரோனை ஒரு சேவலாக மாற்றினார். ஆகவே சேவல் இன்றுவரை கதிரவனின் வருகையை தினமும் அறிவிப்பதற்கு இந்த கதையே காரணம் என்று கூறப்படுகிறது.

## மேற்கோள்கள்

பகுப்பு:கிரேக்கக் கடவுளர்
பகுப்பு:கிரேக்கத் தொன்மவியல்
மாசாணி அம்மன் கோயில்

**மாசாணி அம்மன் கோயில் **ஒரு இந்து மத கோயில் ஆகும். இக்கோயிலின் அர்பணிக்கப்பட்ட  தெய்வம் மாசாணி அம்மன். இக்கோயில் பொள்ளாச்சி-மலைப்பாதை(Topslip) நெடுஞ்சாலையில்  அமைந்துள்ளது . மாசாணி அம்மன்  இந்து மத அவதார தெய்வமாகவும்,எதிரிகளை பழிவாங்கும் அவதார அம்மனாகவும் பக்தர்கள் வழிபடுகின்றனர். பக்தர்கள் சமாதானப்படுத்தும் வகையில்  சிவப்பு மிளகாய் தூளை தெய்வத்திற்கு அர்பணம் செய்கின்றனர்.

## குறிப்புகள்
* 
பகுப்பு:கோயம்புத்தூர் மாவட்டத்திலுள்ள இந்துக் கோயில்கள்
மன்னை விரைவு வண்டி

thumb|278x278px|சென்னை எழும்பூரில் நிற்கும் மன்னை விரைவு வண்டி
**மன்னை விரைவு வண்டி** (*Mannai Express*) இந்தியாவின், தமிழ்நாடு மாநிலத்தில், சென்னை எழும்பூர் முதல் திருவாரூர் மாவட்டம் மன்னார்குடி வரை இயக்கப்படும் ஓர் விரைவு வண்டியாகும். இது இந்திய ரயில்வேயின், தெற்கு ரயில்வே கோட்டத்தின் கீழ் இயங்குகிறது. இந்த வண்டியின் எண் 16179/16180 ஆகும். இந்த இரயில் சராசரியாக 357 கி. மீ. (222 மைல்) தூரத்தை மணி 05 நிமிடங்களில் கடக்கிறது.

## பெயர்க் காரணம்
மன்னார்குடி நகரின் மற்றொரு பெயரான மன்னை என்ற பெயர் இந்த தொடர்வண்டிக்கு பெயர் வைக்கப்பட்டுள்ளது. *[[மன்னார்குடி]]* என்ற வார்த்தை தமிழ் வார்த்தையான மன்னாரிலிருந்து பெறப்பட்டதாகும். 

## நேர அட்டவணை

## பெட்டிகள்
குளிர்சாதன முதல்வகுப்பு பெட்டி (H), குளிர்சாதன இரண்டாம்வகுப்பு பெட்டி (A), குளிர்சாதன மூன்றாம்வகுப்பு பெட்டி (B), படுக்கை வகுப்பு பெட்டிகள் (SL), முன்பதிவற்ற பெட்டிகள் (GS) மற்றும் மகளிர், சாமான், கார்ட் வேன் (SLRD)

## வழித்தடம்
சென்னை எழும்பூர், தாம்பரம், செங்கல்பட்டு, விழுப்புரம், கடலூர், சிதம்பரம், சீர்காழி, மயிலாடுதுறை, திருவாரூர், நீடாமங்கலம், மன்னார்குடி போன்றவை இதன் வழித்தடங்களாகும்.

## மேற்கோள்கள்

பகுப்பு:தமிழகத்தில் தொடருந்து போக்குவரத்து
பகுப்பு:சென்னை போக்குவரத்து
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தென்னக இரயில்வே தொடர்வண்டிகள்
பகுப்பு:இந்திய விரைவுவண்டிகள்
எண்கண்

**எண்கண்** என்பது இந்தியாவின், தமிழ்நாடு மாநிலத்தில், திருவாரூர் மாவட்டத்தின் குடவாசல் தாலுக்காவில்  அமைந்துள்ள ஒரு கிராமம் ஆகும். இங்கு பிரபலமான இந்துக் கோவிலாக எண்கண் முருகன் கோவில் அமைந்துள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், எண்கண் கிராமத்தின் மொத்த மக்கள் தொகை 2,909 பேர். அதில் 1,472 பேர் ஆண்கள் மற்றும் 1,437 பேர் பெண்கள் ஆவர்.

## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
விக்டோரியா மகளிர் மேல்நிலைப்பள்ளி

**விக்டோரியா பெண்கள் பள்ளி**, ராணி விக்டோரியாவால் நிறுவப்பட்டது. இப்பள்ளி தமிழ் மற்றும் ஆங்கில மொழிகளில் கல்வியை வழங்குகிறது. நன்கு பொருத்தப்பட்ட ஆய்வக வசதிகளை கொண்டுள்ள பழமை வாய்ந்த பள்ளியாகும். ஒழுக்கத்திற்கு பெயர் பெற்ற பள்ளி ஆகும். தூத்துக்குடி மாவட்டத்தில் முதல் பத்து இடங்களில் ஒன்றான பள்ளியாகும்.

## மேற்கோள்கள்

பகுப்பு:தூத்துக்குடி மாவட்டத்திலுள்ள பள்ளிகள்
விவேகம் பள்ளி

**விவேகம் பள்ளி, தாராபுரம்** இந்தியாவில் உள்ள தமிழ்நாட்டின் திருப்பூர் மாவட்டத்தில் தாராபுரத்தில் ஆண்கள் மற்றும் பெண்கள் எனத்  தனித்தனியாக உள்ள உறைவிட  மேல்நிலைப்பள்ளியாகும்.

## மேற்கோள்கள்

## வெளி இணைப்புகள்
* 

பகுப்பு:திருப்பூர் மாவட்டத்திலுள்ள பள்ளிகள்
கௌர் வெள்ளையன் நீர்வீழ்ச்சி

**கௌர் வெள்ளையன் நீர்வீழ்ச்சி ** (*Gaur Vellaiyan Falls*) இந்தியாவின் தமிழ்நாட்டிலுள்ள கொடைக்கானலுக்கு அருகில் உள்ளது. இதன் உயரம் 52 அடி அல்லது 16 மீட்டர் ஆகும். அழகும், அதிகமான ஏற்றக்கோணமும்  உடைய  இதைச் சுற்றியுள்ள பசும்புல் நிலங்களும் புல்தரைகளும் அருவிக்கு அதிகப்படியான அழகைக் கொடுக்கின்றன. சுற்றுலாவுக்கு  சிறந்த இடமாகவும் இது கருதப்படுகிறது.

## மேற்கோள்

## மேற்கோள்கள்

பகுப்பு: திண்டுக்கல் மாவட்டத்திலுள்ள அருவிகள்
நா. பெரியசாமி

**நா. பெரியசாமி**(*N. Periasamy*) என்பவர் ஓர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1989ஆம்.  ஆண்டு மற்றும் 1996 தேர்தல்களில், தூத்துக்குடி தொகுதியின் திராவிட முன்னேற்ற கழகம் வேட்பாளராக போட்டியிட்டு, தமிழ்நாடு சட்டமன்றத்துக்குத் தேர்ந்தெடுக்கப்பட்டார்.

## வாழ்க்கை
பெரியசாமியின் சொந்த ஊர் தூத்துக்குடி மாவட்டம் சாத்தான்குளம் அருகேயுள்ள தட்டார்மடம் ஆகும். 14 வது வயதில் தூத்துக்குடிக்கு வந்து, அங்குள்ள அரிசி ஆலை ஒன்றில் பணியாற்றினார். கருணாநிதி மீது கொண்ட பற்றால் திமுகவில் இணைந்தார். 1976 இல் அவசர நிலை காலத்தில் மிசா சட்டத்தில் கைது செய்யப்பட்டு ஆற்காடு வீராசாமி, வைகோ ஆகியோருடன் பாளையங்கோட்டை சிறையில் ஓராண்டு அடைக்கப்பட்டிருந்தார். அதன் பிறகு தீவிர அரசியலில் ஈடுபட்ட பெரியசாமி, திருநெல் வேலி மாவட்டம் பிரிக்கப்பட்டு, தூத்துக்குடி மாவட்டம் உருவானதில் இருந்து 30 ஆண்டுகளாக அந்த மாவட்டச் செயலாளராக பதவி வகித்து வந்தார். தூத்துக்குடி நகர்மன்றத் தலைவராகவும், 2 முறை சட்டப்பேரவை உறுப்பினராகவும் பொறுப்பு வகித்துள்ளார்.
பல தொழிற்சங்கங்களின் தலைவராகவும், தி.மு.க மாவட்ட செயலாளராகவும் பொறுப்பு வகித்துள்ளார்.
1985 ஆம் ஆண்டு முதல் தூத்துக்குடி மாவட்ட தி.மு.க. செயலாளராக இருந்தார். அவர் 2016 ஆம் ஆண்டு கலைஞர் விருது பெற்றார். 2012 இல் இவரும் இவரின் மகன் ஜெகன் ஆகியோர் முல்லைக்காடு என்ற பகுதியில் 19 ஏக்கர் நிலம் (7.7 ஹெக்டேர்) நிலத்தை வாங்குவதற்காக ஒரு போலி ஆவணத்தை பயன்படுத்தியதாக கைது செய்யப்பட்டனர். ஜெகனைத் தொடர்ந்து, பெரியசாமியின் மகளான கீதா ஜீவனையும், பெரியசாமி அரசியலுக்கு கொண்டு வந்தார். மே 26, 2017 அன்று பெரியசாமி காலமானார்.

## குடும்பம்
இவரின் மனைவி எபனேசர், மகன்கள் ராசா(மூத்தவர்), செகன் (இளையவர்), மகள் கீதா சீவன்

## மேற்கோள்கள்

பகுப்பு:தூத்துக்குடி மாவட்ட மக்கள்
பகுப்பு:2017 இறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
எக்ஸல் குளோபல் பள்ளி

**எக்ஸல் குளோபல் பள்ளி[Excel Global School (EGS)] **  சர்வதேச கேம்பிரிட்ஜ் தேர்வுகள் இணப்புடன் இணந்த  ஒரு சர்வதேச பள்ளி ஆகும். இது எக்செல் குழும பள்ளிகளில் ஒன்றாக இந்தியா,தமிழ்நாடு மாநிலத்தில், எக்ஸல் வளாகம்,அவ்வை பண்ணை சந்து,திருவட்டாறு பகுதியில்  அமைந்துள்ளது. இப்பள்ளி 10 ஜூன் 2009  முதல் நடைமுறைக்கு வந்தது .

## மேலும் பார்க்க
* Excel Central School

## குறிப்புகள்

## வெளி இணைப்புகள்
* EGS Home Page  
* Cambridge International Examinations - Excel Global School

பகுப்பு:கன்னியாகுமரி மாவட்டத்திலுள்ள தனியார் பள்ளிகள்
குமார வயலூர்

**குமார வயலூர்** (Kumara Vayalur) என்பது தமிழ்நாடு, திருச்சிராப்பள்ளி மாவட்டம், திருவரங்கம் வட்டம், மணிகண்டம் ஊராட்சி ஒன்றியத்தில் உள்ள ஒரு சிற்றூராகும்.
இது திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது. இங்குள்ள வயலூர் முருகன் கோயிலுக்காக இவ்வூர் புகழ்பெற்றது.

## அமைவிடம்
இந்த ஊரானது மாவட்ட தலைநகரான திருச்சிராப்பள்ளியிலிருந்து  10 கிலோமீட்டர் தொலைவிலும், மணிகண்டத்தில் இருந்து 10 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 357 கிலோமீட்டர் தொலைவிலும் உள்ளது.

## மக்கள் வகைபாடு
2011 இந்திய மக்கள் தொகைக் கணக்கெடுப்பு அடிப்படையில், இந்தக் கிராமத்தில் 519 வீடுகள் உள்ளன. கிராமத்தின் மொத்த மக்கள் தொகையானது 2,067 ஆகும். இதில் பெண்களின் எண்ணிக்கை 1,062 என்றும், ஆண்களின் எண்ணிக்கை 1,005 என்றும் உள்ளது. கல்வியறிவு பெற்றவர்கள் விகிதம் 73.6% ஆகும். இது தமிழ்நாட்டின் சராசரி எழுத்தறிவு விகிதமான 80.09%-ஐ விடக்குறைவு ஆகும்.

## நீர் மேலாண்மை
இந்த ஊரில் பாசன வசதிக்காக மன்னர்கள் பலர் ஏற்பாடுகளை செய்துள்ளனர். அதில் குறிப்பிடத்தக்கவை சிந்தாமணி வதி, இராசேந்திர சோழன் வாய்க்கால் போன்றவை இன்றளவும் பாயன்பாட்டில் உள்ளன. இதில் தீன சிந்தாமணி என்பவர் முதலாம் குலோத்துங்க சோழனின் பட்டத்தரசி ஆவார்.

## மேற்கோள்கள்

பகுப்பு:மணிகண்டம் ஊராட்சி ஒன்றியம்
பகுப்பு:திருச்சிராப்பள்ளி மாவட்டத்திலுள்ள கிராமங்கள்
மோனோட்ரீம்கள்

**முதல் நிலை பாலூட்டிகள்** அல்லது **மோனோட்ரீம்கள்** (Monotreme) என்று அழைக்கப்படுபவை  பாலூட்டிகளின் துவக்க நிலைப் பண்புகள் கொண்டுள்ள விலங்குகளாகும். இவை நீரிலும், நிலத்திலிலும் புகுந்து வாழக்கூடிய இரவாடிகள் ஆகும்.  மோனோட்ரீம்களில் எஞ்சியிருக்கும் உயிரினங்கள்  அனைத்தும் ஆஸ்திரேலியா, நியூ கினியாவை பூர்வீகமாக கொண்டவையாக  உள்ளன, இருப்பினும் இவற்றில் சில தென் அமெரிக்காவில் பரவலாக இருந்து அழிந்துபோயின என்பதற்கான சான்றுகள் உள்ளன. தற்போதுள்ள மோனோட்ரீம் இனங்களில் எஞ்சியுள்ளவை வாத்தலகி மற்றும் நான்கு வகையான எச்சிட்னாக்கள் ஆகும். மோனோட்ரீகளை வகைபிரித்தல் தொடர்பாக தற்போது சில விவாதங்கள் நடந்துவருகின்றன.

## விளக்கம்
இந்த விலங்குகளின் தோல் உரோமத்தால் போர்த்தப்பட்டது. புறக் காது மடல்கள் காணப்படுவதில்லை. ஆண் விலங்குகளின் பின் கால்களில் உரோமக் குழல்கள் உள்நோக்கியவாறு காணப்படுகின்றன. பால் முனைக் காம்பற்ற பால் சுரப்பிகள் உள்ளன. வளர்ச்சி அடைந்த உயிரிகளுக்கு பற்கள் காணப்படுவதில்லை. உணவுப் பாதை வாய்க் குழியில் துவங்கி பொதுக் கழிவாயில் முடிவடைகிறது. இவை நுரையீரல்கள் காெண்டு சுவாசிக்கின்றன. கார்பஸ் கலோசம் அற்ற இதன் மூளை எளிய அமைப்பு கொண்டது.

இவற்றின் கழிவு நீக்க மண்டலமாக மெட்டாநெப்ரிக் சிறுநீரகங்கள் உள்ளன. சிறுநீர் நாளங்கள் சிறுநீரக இனப்பெருக்க புழையில் திறக்கின்றன. 
இவற்றின் இதயம் நான்கு அறைகள் கொண்டது. இதய நாண்கள் கிடையாது. 

இவற்றின் இனப்பெருக்க மண்டலமானது முதிராப் பண்பினைக் காட்டுவதாக உள்ளன. இதன் விந்துச் சுரப்பி வயிற்றுக் குழியிலேயே உள்ளது. வலது சினையகம் குன்றியுள்ளது. பெண் உயிரிகள் முட்டையிடக் கூடியன. அகக் கருவுருதல் காணப்படுகிறது. 

## சிறப்புப் பண்புகள்
* பால் சுரப்பிகள் வியர்வை சுரப்பியிலிருந்து மாற்றம் அடைந்துள்ளன. 
* பின்னங்கால்களில் காணப்படும் டார்சல் உரோம நீட்சிகள் ஆண் உயிரிகளில் உள்ளன.
* பெண் உயிரிகளில் அடைக் காப்பு காலத்தின் போது பால் சுரப்பியை தற்காலிகமாக காணப்படுகிறது.
## மேற்கோள்கள்

## பார்வை நூல்
Chordate Zoology by E. L. Jordan, P. S. Verma

பகுப்பு:பாலூட்டிகள்
ஆலத்தூர் வட்டம், பெரம்பலூர்

**ஆலத்தூர் வட்டம்** தமிழ்நாடு மாநிலத்தில் பெரம்பலூர் மாவட்டத்திலுள்ள ஒரு வட்டமாகும். இவ்வட்டம்  மக்கள் தொகை அதிகரித்தல்  பிரச்சினையை கருத்தில் கொண்டு  முன்னாள் முதல்வர் ஜெ. ஜெயலலிதா  அவர்களால் உருவாக்கப்பட்டது. இவ்வட்டம் குன்னம் வட்டத்தில் இருந்து பிரிந்து புதிய வட்டமாக உருவாக்கப்பட்டது.இவ்வட்டத்தில் 39 வருவாய் கிராமங்கள் உள்ளது.

## கிராமங்கள்
ஆலத்தூர் வட்டத்தில், ஆலத்தூர் தலைமையிடத்தை விடுத்து  39 கிராமங்கள் உள்ளன.

# ஆதனூர் 
# அல்லிநகரம், பெரம்பலூர் மாவட்டம் 
# அயினாபுரம் ஊராட்சி
# அருணகிரிமங்கலம், பெரம்பலூர் மாவட்டம்  
# புஜங்கராயநல்லூர் ஊராட்சி 
# செட்டிகுளம், பெரம்பலூர் மாவட்டம் 
# எலந்தங்குழி ஊராட்சி
# எலந்தலப்பட்டி ஊராட்சி
# கூடலூர் 
# இரூர் ஊராட்சி
# கண்ணப்பாடி ஊராட்சி 
# காரை 
# கீழமாத்தூர்
# கொளக்காநத்தம் ஊராட்சி 
# கொளத்தூர் 
# கூத்தூர்
# குரும்பாபாளையம் ஊராட்சி
# குரூர் ஊராட்சி 
# மாவிலிங்கை ஊராட்சி 
# மேலமாத்தூர் ஊராட்சி
# நக்கசேலம் ஊராட்சி
# நாரணமங்கலம்
# நாட்டார்மங்கலம் ஊராட்சி
# நொச்சிக்குளம்
# பாடாலூர் ஊராட்சி
# பேரையூர் 
# பிலிமிசை
# இராமலிங்காபுரம்
# சாத்தனூர்
# சில்லக்குடி (பெரம்பலூர்)  
# சிறுகன்பூர் ஊராட்சி
# சிறுவயலூர் ஊராட்சி
# தென்னூர்
# தெரணி ஊராட்சி
# திம்மூர் ஊராட்சி
# து. களத்தூர் ஊராட்சி 
# வரகுபாடி ஊராட்சி  
# இனாம் ஆத்தூர்  
# கொட்டரை

## குறிப்பு

பகுப்பு:பெரம்பலூர் மாவட்ட வட்டங்கள்
பெக்டின்

thumb|Pectin, a bio polymer of (among other constituents) D-galacturonic acid, shown here in a powder form
**பெக்டின்** (பண்டைக் கிரேக்கம்: πηκτικός pēktikós, "congealed, curdled")நிலப்பரப்பு தாவரங்களின் முதன்மை செல் சுவர்களில் அடங்கிய கட்டமைப்பு ஹீட்டோபாலிசா்கரைடு. இது முதன்முதலில் தனிமைப்படுத்தப்பட்டு 1825 ஆம் ஆண்டில் ஹென்றி ப்ரகோன்னாட்டால் விவரிக்கப்பட்டது. இது வணிகரீதியாக வெளிறிய பழுப்பு நிறத்தில் வெள்ளை நிறமாக தயாரிக்கப்படுகிறது, இது முக்கியமாக சிட்ரஸ் பழங்களில் இருந்து பிரித்தெடுக்கப்படுகிறது, மேலும் உணவிலும் குறிப்பாக ஜாமிலும் ஜெல்லியிலும் பயன்படுத்தப்படுகிறது. இது பழ சாறுகள் மற்றும் பால் பானங்களில் ஒரு நிலைப்படுத்தியாகவும்,  உணவுகளில் இது இனிப்பு நிரப்பியாகவும் பயன்படுத்தப்படுகிறது மேலும் மருந்துகளிலும் பயன்படுத்தப்படுகிறது.
## மேலும் காண்க
* Gelling agent
* Jam

## குறிப்புகள்

## வெளி இணைப்புகள்
* Pectin chemical structure
* Codex General Standard for Food Additives (GSFA) Online Database; A list of permitted uses of pectin, further link to the JECFA (…) specification of pectin. 
* European parliament and council directive No 95/2/EC of 20 February 1995 on food additives other than colours and sweeteners; EU-Directive that lists the foods, pectin may be used in.  Note: The link points to a "consleg"-version of the directive, that may not include the very latest changes. The Directive will be replaced by a new Regulation for food additives in the next few years.
* Certo Health: Information on reported health benefits of apple pectin, (UK).

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:உணவுச் சேர்பொருட்கள்
பகுப்பு:உணவு அறிவியல்
பகுப்பு:கூட்டுச்சக்கரைகள்
தடச்சி

**தடச்சி** என்பது ஒருவகைத் தாவரமாகும்.  இதன் ஆங்கிலப் பெயர் பால்சா (Phalsa) மற்றும் தாவரப் பெயர் கிருவியா ஆசியாடோகா வார் வெஸ்டிடா (Grewia asiatoca var vestita) என்பதாகும். உயரமான மலைப்பகுதிகளில் நன்கு வளரும். இந்தியாவில் பஞ்சாப், ஹரியானா, உத்தரப்பிரதேசம், ஆந்திரப்பிரதேசம் ஆகிய பகுதிகளில் விளைவிக்கப்படுகின்றது. இப்புதர்ச்செடியிலிருந்து நார் எடுத்து கயிறு தயாரிக்க பயன்படுத்துகின்றனர். இதன் பழங்கள் உண்ணப்படுகின்றன. கருஞ்சிவப்பு கலந்த பழுப்பு நிறப் பழங்கள் மே - ஜூன் மாதங்களில் கிடைக்கின்றன. இப்பழ விதைகள் மூலமாக இனப்பெருக்கம் செய்யப்படுகிறது. ஒரு குத்துச்செடியிலிருந்து 5 முதல் 6 கிலோ பழங்கள் கிடைக்கும்.

## மேற்கோள்கள்

பகுப்பு:மருத்துவத் தாவரங்கள்
உருபுமயக்கம்

ஒரு வேற்றுமை உருபு நிற்க வேண்டிய இடத்தில் வேறொரு வேற்றுமை உருபு வந்தாலும், பொருள்  மாறுபடாது இருப்பது **உருபுமயக்கம்** எனப்படும்.

## எடுத்துக்காட்டு

காலத்தினால் செய்த நன்றி

இத்தொடருக்கு, தக்ககாலத்தில் செய்த உதவி என்பது பொருள். காலத்தினால் என்னும் சொல்லின் ஈற்றில், **ஆல்** என்னும் *மூன்றாம் வேற்றுமை உருபு* வந்துள்ளது. *தனக்குரிய கருவிப்பொருளை உணர்த்தாமல்*,*ஏழாம் வேற்றுமைக்குரிய பொருளை உணர்த்துகிறது.*அஃதாவது, **இல்** என்னும் ஏழாம் வேற்றுமை உருபு *நிற்க வேண்டிய இடத்தில், ***ஆல்**  என்னும் மூன்றாம் வேற்றுமை உருபு வந்து, தனக்குரிய பொருளை உணர்த்தாமல் ஏழாம் வேற்றுமை உருபுக்குரிய இடப்பொருளை உணர்த்துகிறது. இவ்வாறு, ஒரு வேற்றுமை உருபு தன் பொருளை உணர்த்தாமல் மற்றொரு வேற்றுமையின் பொருளை உணர்த்தி வருமாயின், அஃது உருபு மயக்கம் எனப்படும்.

**யாதன் உருபிற் கூறிற்றாயினும் பொருள்செல் மருங்கில் வேற்றுமை சாரும்.**

## சான்றுகள்
*ஒன்பதாம் வகுப்பு-தமிழ்ப்பாடநூல், தமிழ்நாட்டுப்பாடநூல் நிறுவனம், சென்னை-6. முதற்பதிப்பு:1989.
*ஆசிரியர் பட்டயப்பயிற்சி வளநூல்-தமிழ்மொழி கற்பித்தல் முதலாமாண்டு, தமிழ்நாட்டுப்பாடநூல் மற்றும் கல்வியியல் பணிகள் கழகம்.

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ் இலக்கணம்
ராஜ்பிகாரி கோசு

**[[சர்]] ராஷ்பிகாரி கோஷ்** (*Sir Rashbehari Ghosh*, 23 டிசம்பர் 1845 - 1921) இந்திய அரசியல்வாதியும், வழக்கறிஞரும், சமூக சேவையாளரும், வள்ளலும் ஆவார்.

கோஷ் அவர்களின் திறமையும், பங்களிப்புகளும் அவருக்கு தொடர்ச்சியான மரியாதைகளை வழங்கியது. கல்கத்தா பல்கலைக்கழகம் சட்டத்துறை பேராசிரியர் பதவி வழங்கி கவுரவித்தது. அவர் தனது வழக்கறிஞர் தொழிலில் நிறைய சம்பாதித்தார், அதனை தானமாக வழங்கும் கொடை குணம் கொண்டவராக இருந்தார்.

கல்கத்தா பல்கலைகழகத்தில் அறிவியல் படிப்பிற்காக 10 லட்ச ரூபாய் பணத்தை கொடையாக வழங்கினார். இவர் ஏற்கனவே ஜாதவ்பூரில் உள்ள தேசிய கல்வி குழுமத்திற்கு 13 லட்ச ரூபாய் வழங்கியிருந்தார். அது பிற்காலத்தில் ஜாதவ்பூர் பல்கலைகழகமாக உருவெடுத்தது. தேசிய கல்விகுழுமத்தின் முதல் தலைவராக பொறுப்பு வகித்தார்.

கோஷ் அவரது கிராமத்தில் நிறைய பள்ளிகளையும், மருத்துவமனைகளையும் நிறுவினார். 2010ல் கந்தகோஷ் பகுதியில் உகிர்த் என்னுமிடத்தில் சர். ராஷ்பிகாரி கோஷ் மகா வித்யாலயா கட்டப்பட்டது.

ராஷ்பிகாரி கோஷ் இந்திய மக்களுக்கு ஆற்றிய சீரிய பங்களிப்புகளுக்கு நன்றி பாரட்டும் விதமாக கொல்கத்தாவில் ஒரு தெருவிற்கு ராஷ்பிகாரி சாலை என்று அவருடைய பெயர் வைக்கப்பட்டுள்ளது. இது காளிகாட் மெட்ரோ நிலையத்திலிருந்து கிழக்கு நோக்கியுள்ள பள்ளிகங்க் மற்றும் கார்ஜஹாத் வரை இந்த சாலை பரவியுள்ளது.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1845 பிறப்புகள்
பகுப்பு:1921 இறப்புகள்
பகுப்பு:மேற்கு வங்காள நபர்கள்
மேட்டுப்பாளையம் தொடருந்து நிலையம்

**மேட்டுப்பாளையம் தொடருந்து நிலையம்** (*Mettupalayam railway station*, நிலையக் குறியீடு:*MTP*) ஆனது இந்தியாவின், தமிழ்நாட்டின், கோயம்புத்தூர் மாவட்டத்தின் புறநகர்ப் பகுதியான மேட்டுப்பாளையத்தில் அமைந்துள்ள ஒரு தொடருந்து நிலையமாகும். இது கோயம்புத்தூர் மாவட்டத்தில் அமைந்துள்ள முக்கியமான தொடருந்து நிலையங்களில் ஒன்றாகும். ஏனெனில் நீலகிரி மலை தொடர்வண்டிப் போக்குவரத்து இங்கிருந்து தொடங்குகிறது. 

இந்த நிலையம் இந்திய இரயில்வேயின், தென்னக இரயில்வே மண்டலத்தின் சேலம் தொடருந்து கோட்டத்தின் கீழ் செயல்படுகிறது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, மேட்டுப்பாளையம் தொடருந்து நிலையத்தை புதுப்பிக்கும் பணிக்கு 8 கோடி  ரூபாய் ஒதுக்கப்பட்டுள்ளது. 

## இரயில்களின் விபரம்
கீழ்க்கண்ட தொடருந்துகள் இந்த நிலையத்திற்கு வருகின்றன.




## மேலும் காண்க
* கோயம்புத்தூர் சந்திப்பு
* உதகமண்டலம் தொடருந்து நிலையம்
* நீலகிரி மலை தொடர்வண்டிப் போக்குவரத்து

## மேற்கோள்கள்

## வெளி இணைப்புகள்
* மேட்டுப்பாளையம் தொடருந்து நிலையம்

பகுப்பு:கோயம்புத்தூர் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
பூட்டான்-இந்தியா எல்லை

வலது|thumb|பூட்டானின் புன்ட்ஷிலிங்கில் இந்திய-பூட்டான் எல்லையாகவுள்ள வாயில்
**பூட்டான்-இந்தியா எல்லை** (**Bhutan-India Border**) என்பது பூட்டான் மற்றும் இந்தியக் குடியரசுக்கு இடையேயான சர்வதேச எல்லையாகும். கிழக்கில் அசாம் (267 கி.மீ.), வடகிழக்கில் அருணாச்சலப் பிரதேசம் (217 கி.மீ.), தெற்கில் மேற்கு வங்காளம் (183 கி.மீ), மேற்கில் சிக்கிம் (32 கி.மீ) ஆகிய இந்திய மாநிலங்களை இணைக்கும் இந்த எல்லை, 699 கி.மீ. நீளம் கொண்டிருக்கிறது.

## பூட்டான்-இந்தியா எல்லை வரையறுத்தல்
1865 ஆம் ஆண்டில் பூட்டான் போரைத் தொடர்ந்து ஏற்பட்ட பிரிட்டனுக்கும் பூட்டானுக்கும் இடையே சமாதான உடன்படிக்கையின்படி, பூட்டானின் எல்லை வரையறுக்கப்பட்டது. 1973-1984 காலப்பகுதியில் பூட்டான் மற்றும் இந்தியாவுடனான பேச்சுவார்த்தைகள் மூலம் பூட்டான்-இந்தியா எல்லை விரிவானது இறுதி செய்யப்பட்டுள்ளது. எனினும்  அருணாச்சல பிரதேச எல்லையிலும், சர்பாங் மற்றும் கெளிபுக்குமிடையிலான எல்லைப்பகுதிகளில் சின்னச்சிறு பிரச்சினைகள், மிகுந்த கவனத்துடன் கையாள வேண்டிய நிலையில் இன்றும் உள்ளன.

## ஜெய்கோன் (மேற்கு வங்காளம்)
பூட்டான் மற்றும் இந்தியா இடையேயான எல்லைகளில், இந்தியாவில் மேற்கு வங்காளத்தில் உள்ள ஜெய்கோன் மட்டுமே பூட்டானில் நுழைவதற்கு ஒரே நிலப்பகுதியாக உள்ளது. எனவே இந்தியாவில் ஜெய்கோன் மற்றும் பூட்டானில் உள்ள புன்சோலிங்  நகரங்களுக்கிடையில் உள்ள நிலப்பகுதி வெளிநாட்டு மக்களுக்கு ஒற்றை நுழைவுப் புள்ளியாக உள்ளது

## பூட்டான்-இந்தியா எல்லை பாதுகாப்பு
இந்தியாவின் எல்லைப் பகுதிகளைப் பாதுகாப்பதற்காக இந்திய அரசாங்கம் 12 படைகளை சஷாஸ்ட் சீமா பால் (SSB), 132 எல்லைப் பதிவுகள் ஆகியவற்றைப் பயன்படுத்துகிறது. இருதரப்பு இந்திய-பூட்டான் கூட்டு எல்லை மேலாண்மை மற்றும் பாதுகாப்பு அமைப்பு இரு நாடுகளுக்கும் இடையே எல்லைகளை ஒத்துழைத்து மதிப்பிடுவதற்கும், பாதுகாப்பதற்கும் உருவாக்கப்பட்டுள்ளது.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பூட்டானின் புவியியல்
பகுப்பு:இந்தியப் புவியியல்
வெப்பநிலையால் மூலக்கூறுகளின் இயக்கம்

வெப்பநிலையால் மூலக்கூறுகளின் இயக்கம்
 

1. வெப்பம் கடத்தல்

அதிக வெப்பநிலையில் உள்ள ஒரு பொருளிலிருந்து குறைவான வெப்ப நிலையில் உள்ள ஒரு பொருளுக்கு அவை ஒன்றொடொன்று தொடும்போது மூலக்கூறுகளின் இயக்கமின்றி பரவும் நிகழ்ச்சி வெப்ப கடத்தல் எனபபடும். 

2. வெப்ப சலனம்

பாய்மங்களை ( திரவங்கள் மற்றும் வாயுக்கள் வெப்பபடுத்தும் போது வெப்ப மூலத்திற்கு அருகில் உள்ள மூலக்கூறுகள் முதலில் வெப்பமடைந்து விரிவடைகின்றன.இதனால் அவற்றின் அடர்த்தி குறைகிறது. இத்தகைய மூலக்கூறுகள் மேலே செல்ல கனமான மூலக்கூறுகள் கீழே  வெப்ப மூலத்திற்கு 
அருகில் வருகின்றன.இங்கு மூலக்கூறுகளின் இயக்கம் உள்ளது. இவ்வாறு மூலக்கூறுகளின் உண்மையான இயக்கத்தால் வெப்பம் பரவும் முறை வெப்பச் சலனம் எனப்படும்.
காற்று வீசுதல் என்பது காற்றில் ஏற்படும் வெப்ப சலனத்தால் ஏற்படும் நிகழ்வாகும்.

3.வெப்ப கதிர்வீசல்

வெப்பம் ஓரிடத்தில் இருந்து மற்றொரு இடத்திற்கு எவ்வித பருப்பொருள் ஊடகமும் இன்றி பரவும் முறைக்கு வெப்ப கதிர்வீசல் என்று பெயர்.

பின்னூட்டம்

வெப்ப நிலையால்  மூலக்கூறுகளின் இயக்கத்தில் வெப்பம் பரவுவதில் மேற்கண்ட வெப்ப கடத்தல், வெப்ப சலனம், வெப்ப கதிர்வீசல் முக்கிய இடம் பெருகின்றன.

மேற்கோள்

1.பொருளறிவியல் கற்பித்தல் முறைகள் panneerselvam 

2.தேசிய கலைத்திட்ட வடிவமைப்பு 2005

பகுப்பு:ஆற்றல்
கே. வி. எல். நாராயண் ராவ்

**கே. வி. எல். நாராயண் ராவ்** இந்திய டி.வி. நெட்வொர்க்கின் NDTV இன் தலைமை நிர்வாக அதிகாரிமற்றும் செய்தி  ஒளிபரப்பாளர்கள் சங்கத்தின் சிறப்பு  துணைத் தலைவர்

## தொழில்
இந்திய வருவாய் சேவையில் இணைவதற்கு முன்பு இந்திய எக்ஸ்பிரஸுடன் ஒரு பத்திரிகையாளராக ராவ் தனது வாழ்க்கையைத் தொடங்கினார். அவர் 1995 ஆம் ஆண்டு முதல் NDTV இல் இருந்தார்  முன்னதாக நிறுவனத்தின் மனித வள, நிர்வாகம் மற்றும் செயற்பாடுகளுக்கு பொறுப்பானவா். என்.டி.டி.வி யின் உற்பத்தி மற்றும் வீட்டிலிருந்து ஒரு ஒளிபரப்பாளருக்கு மாற்றம் மற்றும் வளர்ச்சியில் ராவ்  முக்கியப் பங்கு வகித்தார்.

## குறிப்புகள்

## மேற்கோள்கள்

பகுப்பு:1954 பிறப்புகள்
பகுப்பு:2017 இறப்புகள்
சுனிதா

**பரிட்டாலா சுனிதா** (*Paritala Sunitha*) இந்தியாவின் ஆந்திரா பிரதேச மாநிலத்திலுள்ள அனந்தபூர் மாவட்டத்தின் ராப்தாடு சட்ட மன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  குடிமைப் பொருள் வழங்கல் துறை அமைச்சராக பணிபுாிந்த இவர் தெலுங்கு தேசம் கட்சியின் உறுப்பினராவார்.

## தனிப்பட்ட வாழ்க்கை
பரிட்டாலா சுனிதா பரிட்டாலா இரவீந்திரன் என்பவை மணந்தார். இவர்களுக்கு மூன்று குழந்தைகள் உள்ளனர்
## அரசியல் வாழ்க்கை
கணவர் இறந்ததை தொடர்ந்து பரிட்டாலா சுனிதா அரசியலுக்கு வந்தார். 2009 மற்றும் 2014 தேர்தல்களில் ராப்தாடு தொகுதியின் சட்டமன்ற உறுப்பினராகத் தேர்ந்தெடுக்கப்பட்டார். தனது மகன் பரிட்டாலா சிறீராமுக்கு அரசியல் பாதை அமைக்க 2019 ஆம் ஆண்டு நடைபெற்ற தேர்தலில் இவர் போட்டியிடவில்லை.
## ஊடகத்துறை
இயக்குநர் ராம் கோபால் வர்மா இவரது கணவரின் வாழ்க்கையை மையமாக வைத்து ‘ரக்த சரித்ரா’ என்ற ஒரு திரைப்படத்தை எடுத்தார். அத்திரைப்படத்தில் ராதிகா ஆப்தே இவரது கதாபாத்திரத்தில் நடித்தார். விவேக் ஓபராய் அவரது கணவராக நடித்தார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அனந்தபூர் மாவட்ட மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
சுமேரியர்களின் மதம்

thumb|இறைவழிபாட்டாளர் சிலை காலம் (கா) கி.மு.2550 மற்றும் 2520

**சுமேரியன் மதம்** (*Sumerian religion*) என்பது பண்டைய மெசொப்பொத்தேமியாவின் முதல் கல்வியறிவு பெற்றிருந்த சுமேரிய மக்களால் ஏற்றுக்கொள்ளப்பட்ட மதமாக இருந்தது. சுமேரியர்கள் இயற்கை மற்றும் சமூக ஒழுங்குகள் தொடர்பான அனைத்து விசயங்களிலும் (மரணம் மற்றும் கோபம் உட்பட) தெய்வீகத்தன்மை இருப்பதாகவும், அண்ட சக்தியிடம் பணிவை வெளிப்படுத்துவதன் தெய்வத்தின் அருளைப் பெறலாம் எனவும் நம்பியிருந்தனர்.

## இதனையும் காண்க
* பண்டைய எகிப்தின் சமயம்
* இசுலாமுக்கு முந்திய அரேபியாவின் சமயம் 
* சுமேரியக் கட்டிடக்கலை
* சுமேரிய மொழி
* சுமேரிய கடவுள்கள்
* அக்காதியம்
* இட்டைட்டு மொழி

## மேற்கோள்கள்

## வெளி இணைப்புகள்
*Ancient Mesopotamian Gods and Goddesses, on Oracc
 (Transcription of the book from 1908)
*The Ekur: Sumerian Reconstructionist Ceremonial Magick

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:மெசொப்பொத்தேமியாவின் வரலாறு
பகுப்பு:சுமேரிய நாகரிகம்
பகுப்பு:தொல்சமயங்கள்
எஸ். எம். எஸ். வி. மேல்நிலைப் பள்ளி

**ஸ்ரீ மீனாட்சி சுந்தரேஸ்வரர்  மேல்நிலைப் பள்ளி, எஸ்.எம்.எஸ்.வி (SMSV) மேல்நிலைப் பள்ளி **என்று அழைக்கப்படுகிறது. இது ஆண்கள் மட்டும் பயிலும் பள்ளி. இப்பள்ளி இந்தியா-தமிழ்நாடு மாநிலத்தில் காரைக்குடி ஊரின் சிவன் கோயில் தெருவில் அமைந்துள்ளது. இது காரைக்குடியில் பழைமை வாய்ந்த பள்ளிகளுள் ஒன்றாகும்.

## குறிப்பிடத்தக்க பட்டதாரிகள்
* அழகப்ப செட்டியார்

## குறிப்புகள்

பகுப்பு:சிவகங்கை மாவட்டத்திலுள்ள பள்ளிகள்
மயிலாடுதுறை-மைசூர் விரைவு வண்டி

மயிலாடுதுறை-மைசூர் எக்ஸ்பிரஸ் கர்நாடகாவில் உள்ள மைசூரு சந்திப்பு, மற்றும்  தமிழ்நாட்டிலுள்ள மயிலாடுதுறை சந்திப்பை இணைக்கும் இரயில் சேவை ஆகும். இவை தஞ்சாவூர் சந்திப்பு வழியாக திருச்சிராப்பள்ளி சந்திப்பு,ஈரோடு சந்திப்பு மற்றும் பெங்களூர் சிட்டி வழியாக மைசூரை சென்றடைகிறது.

## வரலாறு
தொடக்கத்தில், 31/32  எனற எண் கொண்ட, இந்த சேவையானது உறங்கும் படுக்கை வசதியுடன்  தீவு எக்ஸ்பிரஸ் என்ற பெயரில் ஈரோடு வரை இணைக்கப்பட்டது. பின்ன ரயில்வே அமைச்சராக இருந்த சி.கே.ஜாபர் ஷெரீஃப், வண்டி எண் 6531/6532 பெங்களூரு மற்றும் திருச்சி இடையே பிரத்யேக சேவை வழங்கப்பட்டதுர்,  ,        .

## விரிவாக்கம்
மதுரையிலிருந்து கரூர், 6531 ஏ / 6532 ஏ என பல ரயில் பெட்டிகள் இணைக்கப்பட்டன. 6531/6532 எண்ணிலிருந்து முதல் 6231/6232 வரையிலான ரயில் எண்ணாக மாற்றப்பட்ட பிறகு, அது முதலில் மைசூருக்கும், பின்னர் தஞ்சாவூருக்கும், நாகூருக்கும் விரிவாக்கம் செய்யப்பட்டது. 29 ஜூன் 2002 அன்று, ரயில் எண் 6231/6232 என்பதை 6831/6832 வண்டி எண்ணாக மாற்றப்பட்டு மைசூரூ இரயில்வே பிரிவிலிருந்து திருச்சிராப்பள்ளி ரயில்வே பிரிவுக்கு மாற்றப்பட்டது. திருச்சி-நாகூர் பிரிவில் திருச்சி-நாகூர் சேவையானது திருச்சி-நாகூர் பிரிவில் பாதை  மாற்றத்தை செயல்படுத்த 1995-1996-ல் ரயில்வே பட்ஜெட்டில் அனுமதிக்கப்பட்டது.பின்னர் 1998-ல் திருச்சி-தஞ்சாவூர் பாதை நிறைவுபெற்றதும், மீண்டும்  தஞ்சாவூருக்குச் இரயில் சேவை செயல்படுத்தியதுதஞ்சாவூர்-கும்பகோணம் பாதை முடியு பெற்ற பிறகு சென்னை எழும்பூர்-தஞ்சாவூர் வழியில் தஞ்சாவூர்-கும்பகோணம் பகுதியில் வண்டி எண்  6231/6232, என்ற தொடர் வண்டியை ரயில்வே அமைச்சராக இருந்த லாலு பிரசாத் யாதவ் 2006 ஆம் ஆண்டு ஜனவரி 9 ஆம் தேதி முதல் கும்பகோணம் வரை நீட்டிக்கப்பட்டார். மேலும், இந்த சேவை மயிலாடுதுறை சந்திப்பு வரை நீட்டிக்கப்பட்டு 2006 ஆம் ஆண்டு ஜூன் 17 ஆம் தேதி முதல் அமலுக்கு வந்தது. இந்த ரயில் எண் 6231/6232 இலிருந்து 16231/16232 ஆக மாற்றப்பட்டது. இது இந்திய இரயில்வே நெட்வொர்க் முழுவதிலும் ரயில் மேலாண்மை அமைப்பின் ஒரு பகுதியாகும்.

2025ம் ஆண்டு முதல் இந்த ரயில் கடலூர் வரை நீட்டிக்கப்பட்டு இயங்கி வருகின்றது. சீர்காழி, சிதம்பரம் ஆகிய ஊர் மக்களுக்கு ம்  இதன் மூலம் மைசூர் மற்றும் பெங்களூர் நகரங்களுக்கு செல்ல பயனுள்ளதாக இந்த ரயில் அமைந்துள்ளது.

## பெட்டிகள்
இந்தத் தொடரில் ஆரம்பத்தில் 16 பெட்டிகள் இருந்தன, ஜூலை 1, 2005 இல் ஒரு கூடுதல் படுக்கை பெட்டி சேர்க்கப்பட்டது. 2013 ஜூன் 6 ஆம் தேதி ஒரு படுக்கை பெட்டி சேர்க்கப்பட்டது மற்றும் கூடுதலாக படுக்கை பெட்டிஜூன் 8 இல் சேர்க்கப்பட்டன. தற்போது 21 பெட்டிகள் ஏசி 2-அடுக்கு (2 ஏ), இரண்டு ஏசி 3-அடுக்கு (3 ஏ), பன்னிரண்டு இரண்டாம் படுக்கை பெட்டிகள் (எஸ்.எல்.), நான்கு பதிவுசெய்யப்படாத (பொது) பெட்டிகள்/ ஜி.எஸ்) மற்றும் இரண்டு பொருள் வைக்கும் பெட்டிகள் (எஸ்எல்ஆர்) உள்ளன.

## அட்டவணை
கும்பகோணம், தஞ்சாவூர் சந்திப்பு, திருச்சிராப்பள்ளி சந்தி, ஈரோடு சந்திப்பு, சேலம் சந்தி மற்றும் பெங்களூர் நகரங்கள் ஆகிய நிறுத்தங்கள்  அடங்கும்.  மயிலாடுதுறை எக்ஸ்பிரஸ் ரயில், மைசூர் சந்திப்பில் இருந்து புறப்பட்டு, 16232 ரெயில்களில், அதே வழியில் செல்கிறது, ஈரோடு சந்திப்பு மற்றும் திருச்சிராப்பள்ளி சந்திப்பில்  இருமுறை திருப்பப்பட்டு,  அடுத்த நாள் காலை மயிலாடுதுறை சந்திப்புக்கு வந்து சேருகிறது..

## மேலும் பார்க்க
* மைசூர் தூத்துக்குடி எக்ஸ்பிரஸ் 
* வேளாங்கன்னி - வாஸ்கோ ட காமா எக்ஸ்பிரஸ்

## குறிப்புகள்

## பார்வை நூல்கள்

பகுப்பு:தமிழகத்தில் தொடருந்து போக்குவரத்து
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கோபுராஜபுரம்

**கோபுராஜபுரம்** என்பது தமிழ்நாட்டின், தஞ்சாவூர் மாவட்டத்தில் உள்ள பாபநாசம் ஒன்றியத்தில் அமைந்துள்ளது. இக்கிராமம் பாபநாசம் சட்டமன்றத் தொகுதிக்கு உட்பட்டதாகும். 

## மக்கள் வகைப்பாடு
2001-ஆம் ஆண்டு மக்கள்தொகை கணக்கெடுப்பின்படி, கோபுராஜபுரத்தின் மொத்த மக்கள் தொகை 2,125-ஆக இருந்தது. இதில் 1,057 ஆண்கள், 1,068 பெண்கள். பாலின விகிதம் 1,010 ஆகும். கோபுராஜபுரத்தின் எழுத்தறிவு 73.34% ஆகும்.

## மேற்கோள்கள்


பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தஞ்சாவூர் மாவட்டத்திலுள்ள கிராமங்கள்
கள்ளக்குறிச்சி வருவாய் கோட்டம்

**கள்ளக்குறிச்சி வருவாய் கோட்டம்** என்பது இந்தியாவின், தமிழ்நாட்டின், கள்ளக்குறிச்சி மாவட்டத்தில் உள்ள வருவாய் கோட்டங்களில் ஒன்றாகும். இந்த வருவாய் கோட்டம் ஐந்து வட்டங்களை உள்ளடக்கியது.

கள்ளக்குறிச்சி கோட்டத்துக்கு உட்பட்ட வட்டங்கள்

* கள்ளக்குறிச்சி வட்டம்
* சங்கராபுரம் வட்டம்
* சின்னசேலம் வட்டம்
* கல்வராயன்மலை வட்டம்
* வாணபுரம் வட்டம்

## மேற்கோள்கள்
* 
பகுப்பு:கள்ளக்குறிச்சி மாவட்ட வருவாய் கோட்டங்கள்
எம். எம். எஸ். அஹுஜா

.பேராசிரியர் மன் மோகன் சிங் அஹுஜா, எம்.எஸ். ஆஹுஜா (1929 - 12 ஜூலை 1998) என்று பிரபலமாக அறியப்பட்டவர். புகழ்பெற்ற இந்திய மருத்துவர் மற்றும் எண்டோக்ரினாலஜிஸ்ட்

இவர் பிரித்தானியாவின் இந்தியாவில் முல்டன் நகரில் 1929 இல் பிறந்தார். 1952 இல் சென்னை மருத்துவக் கல்லூரியில் பட்டம் பெற்றார். அவர் எம்.ஆர்.சி. பி(லண்டன்) 1956 ஆம் ஆண்டில் லண்டனில் உள்ள ஹேமர்ஸ்மித் மருத்துவமனையில் வசித்துவந்தார். 1958 இல், பேராசிரியர் கே. எல். விக் கீழ் மருத்துவ துறையில் பதிவாளர் என அகில இந்திய இன்ஸ்டிடியூட் ஆப் மெடிக்கல் சயின்ஸில் சேர்ந்தார். அவர் இணை பேராசிரியராகவும் பின்னர் 1969 ஆம் ஆண்டில் மருத்துவ துறையின் தலைவராகவும் பதவி உயர்வு பெற்றார். 1982 ஆம் ஆண்டில் 1989 ஆம் ஆண்டு வரை அவர் உருவாக்கிய எண்டோோகிரினாலஜி மற்றும் வளர்சிதைமாற்ற திணைக்களத்தின் தலைவரானார்.

1972 இல் 'இந்தியாவில் நீரிழிவு ஆய்வுக்கான ஆராய்ச்சி நிறுவனம்' மற்றும் 'ஹார்மோன் பவுண்டேஷன், இந்தியா' ஆகியவற்றில் அவர் முக்கிய பங்கைக் கொண்டிருந்தார். அவர் வளர்ந்த நாடுகளில் நீரிழிவு நோய் பற்றிய சர்வதேச பத்திரிகையின் ஸ்தாபக ஆசிரியர் ஆவார்.

மருத்துவத்தில் முன்னேற்றம்" என்ற மருத்துவ வெளியீட்டுத் தொடரின் தலைமை ஆசிரியர் ஆவார். அவர்கள் இந்திய மருத்துவம் பிரச்சினைகள் இந்தியாவில் செய்த அறிவியல் வேலை தனிப்பட்ட மற்றும் நினைவுச்சின்ன ஆவணங்கள் உள்ளன. பல தலைமுறை மருத்துவ மாணவர்கள் இந்த தொகுதிகளிலிருந்து பயனடைந்தனர்.

இவர் 12 ஜூலை 1998 இல் புது டெல்லியில் இறந்தார். அவரது மனைவி டாக்டர் மீரா அஹுஜா, மகள் சுமதி மற்றும் மகன் விகாஸ் ஆகியோரால் தப்பிப்பிழைக்கப்பட்டார். அவர் 1 ஷாட் மேக்ரோ மூலம் 1 ஷாட் கிடைத்தது.

## விருதுகள்
* 
* 1982 ஆம் ஆண்டு மருத்துவ ஆராய்ச்சிக்காக பி.சி.சி.ஐ.யின் விருது பெற்றார்.                                                  1991 ஆம் ஆண்டில் இந்திய அரசின் பத்மஸ்ரீ விருதை வழங்கியது.

## குறிப்புகள்

பகுப்பு:1929 பிறப்புகள்
பகுப்பு:1998 இறப்புகள்
பகுப்பு:மரு. பி. சி. ராய் விருது பெற்றவர்கள்
திண்டிவனம் வருவாய் கோட்டம்

**திண்டிவனம் வருவாய் பிரிவு** என்பது இந்தியாவின், தமிழ்நாட்டின், விழுப்புரம் மாவட்டத்தில்  உள்ள ஒரு வருவாய் கோட்டம் ஆகும். 

## மேற்பார்வை
* 
பகுப்பு:விழுப்புரம் மாவட்ட வருவாய் கோட்டங்கள்
அமஞ்சி கிருஷ்ணா மோகன்

**அமஞ்சி  கிருஷ்ணா மோகன் ** (Amanchi Krishna Mohan) என்பவர் 2009 ஆம் ஆண்டு முதல் ஆந்திராவில் உள்ள சீராலா சட்டமன்றத் தொகுதியின் சட்டமன்ற உறுப்பினராக உள்ளவர் ஆவார்..

## சொந்த வாழ்க்கை
அமன்சி கிருஷ்ணா மோகன் 1975 ஆம் ஆண்டு ஆந்திராவிலுள்ள பிரகாசம் மாவட்டத்திலுள்ள பண்டிலாபள்ளி கிராமத்தில் பிறந்தார். தெனாலியில் உள்ள ஏ.எஸ்.என் கல்லூரியில், இளங்கலைப் பட்டம் பெற்றார்.

## அரசியல் வாழ்க்கை
இவர் தனது அரசியல் வாழ்க்கையை இந்திய தேசிய காங்கிரசில் இருந்து துவக்கினார். 2000 இல் வெட்டப்பள்ளம் மண்டல தொகுதியிலிருந்து இருந்து தேர்ந்தெடுக்கப்பட்டார். 2009 ஆம் ஆண்டில் சிராலா தொகுதியின் சட்டமன்ற உறுப்பினராகத் தேர்ந்தெடுக்கப்பட்டார், மேலும் 2014 தேர்தலில் சிராலா தொகுதியில் சுயேட்சை உறுப்பினராக வெற்றி பெற்றார்.

## மேற்கோள்கள்

பகுப்பு:1975 பிறப்புகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பிரகாசம் மாவட்ட நபர்கள்
அக்ல சத்யநாராயணா

**அக்ல சத்யநாராயணா** ஆந்திரா பாரதிய ஜனதா கட்சியில் உறுப்பினராக உள்ளார். இவர் 2014 இல் நடந்த ஆந்திரா பிரதேச சட்டமன்றத் தேர்தலில் ராஜமுந்திரி நகரத்திலிருந்து வெற்றி பெற்றார்.

கிழக்கு கோதாவரி தொகுதியில், 79.31 சதவீத வாக்குகள் பெற்றார். எதிர்த்துப் போட்டியிட்ட ஒய்.எஸ். ஆா் காங்கிரஸ் வேட்பாளர் பாமணா ராஜ் குமார் ஒப்பிடும்போது, 26,377 வாக்குகள் வித்தியாசத்தில் வெற்றி பெற்றுள்ளார்.

## ஆதாரங்கள்

பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சுதேசுனா சின்கா

**சுதேசுனா சின்கா** (*Sudeshna Sinha*)  ​​இந்தியாவின் பஞ்சாப் மாநிலம் மொகாலியில் உள்ள இந்திய அறிவியல் கல்வி மற்றும் ஆராய்ச்சி நிறுவனத்தில் பேராசிரியராக உள்ளார். சென்னையிலுள்ள கணித அறிவியல் கழகத்தில் பத்தாண்டுகளுக்கும் மேலாகப் பணியில் இருந்தார். நேரியல் அல்லாத இயற்பியல் துறையில் இவர் பணிபுரிகிறார்.  சாவோசு கணக்கீடுகள் என்று அழைக்கப்படும் ஆரம்ப நிலைகளுக்கு மிகவும் உணர்திறன் கொண்ட ஓர் இயக்கவியல் அமைப்பு அடிப்படையிலான வன்பொருளை அமெரிக்க நிறுவனமான சாவோலாசிக்சு நிறுவனம் வர்த்தக ரீதியாக உருவாக்கியது. தற்பொழுது இங்கிலாந்தின் கேம்பிரிட்ச்சு நகரிலுள்ள ஒரு பிரித்தானிய கணினி செயலி மற்றும் மென்பொருள் வடிவமைப்பு நிறுவனம் வாங்கியுள்ளது.

## தனிப்பட்ட வாழ்க்கை
சுதேசுனா சின்கா ​​மொகாலியில் உள்ள இந்திய அறிவியல் கல்வி மற்றும் ஆராய்ச்சி நிறுவனத்தில் கணிதப் பேராசிரியராக பணிபுரியும்  கபில் அரி பரஞ்சபேவை திருமணம் செய்து கொண்டார். இத்தம்பதியருக்கு ஒரு மகள் உள்ளார். இவரது தாய்வழி தாத்தா முனைவர் பிரபோத் சந்திர பாக்சி, முன்னாள் விசுவ பாரதி பல்கலைக்கழகத்தின் துணைவேந்தராகவும், வரலாற்றாசிரியராகவும் இருந்தார்.

## கல்வி
சுதேசுனா சின்கா 1985 ஆம் ஆண்டில் கான்பூரிலுள்ள இந்திய தொழில்நுட்பவியல் நிறுவனத்தில் ஐந்து ஆண்டு ஒருங்கிணைந்த கல்வித் திட்டத்தில் இயற்பியலில் முதுகலை பட்டம் பெற்றார்.  1990- ஆம் ஆண்டில் மும்பையிலுள்ள டாடா ஆதார ஆராய்ச்சி நிறுவனத்தில் தனது முனைவர் பட்டத்தைப்  பெற்றார்.

## தொழில் மற்றும் வெளியீடுகள்
இந்தியாவின் பஞ்சாப் மாநிலம் மொகாலியில் உள்ள இந்திய அறிவியல் கல்வி மற்றும் ஆராய்ச்சி நிறுவனத்தில் பேராசிரியராக உள்ளார். நேரியல் அல்லாத இயக்கவியல், சாவோசு கணக்கீடுகள், வலைப்பின்னல்கள் போன்ற துறைகளில் இவரது ஆராய்ச்சிகள் அமைந்துள்ளன.

## விருதுகள்
*2018-உலக அறிவியல் அகாடமியின் தேர்ந்தெடுக்கப்பட்ட உறுப்பினர்.
*2016-2020, 2021-2025- ஜகதீசு சந்திர போசு தேசிய உறுப்பினர்
*2014-புது தில்லி இந்திய தேசிய அறிவியல் அகாடமியின் தேர்ந்தெடுக்கப்பட்ட உறுப்பினர்
*2010-பெங்களுர் இந்திய தேசிய அறிவியல் அகாடமியின் தேர்ந்தெடுக்கப்பட்ட உறுப்பினர்
*1998 பி.எம். பிர்லா பரிசு
*1995-2000- இத்தாலியிலுள்ள்  கோட்பாட்டு இயற்பியலுக்கான சர்வதேச மையத்தின் இணை உறுப்பினர்.
*கான்பூர் அகில இந்திய தொழில்நுட்ப நிறுவனத்தின் பொது திறன் பரிசு
*1978-1985- தேசிய திறமை தேடல் உதவித்தொகை

## மேற்கோள்கள்

## வெளி இணைப்புகள்
* Chaologix

பகுப்பு:வாழும் மக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியப் பெண் அறிவியலாளர்கள்
பகுப்பு:இந்தியப் பெண் இயற்பியலாளர்கள்
பகுப்பு:வங்காள இயற்பியலாளர்கள்
ஒட்டு சமதளம்

கணிதத்தில், குறிப்பாக வகையிடல் வடிவகணிதத்தில், ஒரு **ஒட்டு சமதளம்** (*Osculating Plane*) அல்லது **முத்தமிடும் தளம்** என்பது ஒரு யூக்ளிடியன் வெளியில் அல்லது கேண்மை வெளியில் உள்ள ஒரு துணை பல்லுறு வெளியின் ஒரு புள்ளியில் இரண்டு வரிசை தொடர்பு உடைய ஒரு தளம் ஆகும். Osculate என்ற வார்த்தை Osculatus எனும் இலத்தீன் மொழி சொல்லிலிருந்து உறுவாக்கப்பட்டது, இது Osculari என்பதன் இறந்தகாலத்தை குறிக்கின்றது, இது "முத்தம்" என்று பொருள்படும். எனவே, ஒட்டு சமதளம் என்பது ஒரு துணை பல்லுறு வெளியினை முத்தமிடும் ஒரு தளம் ஆகும்.

யூக்ளிடியன் வளைவுகள் வடிவியலில், ஒட்டு சமதளத்தினை தொடுகோடு திசையன்கள் மற்றும் செங்குத்து திசையன்களின் நேரியல் நீட்டமாக ஃப்ரனட்-செரட்(Frenet-Serret) சூத்திரங்கள் வகையில் விவரிக்க முடியும்.

## மேற்கோள்கள்

பகுப்பு:வகையீட்டு வடிவவியல்
கோலன் வகைப்படுத்தல்

## கோலன் வகைப்படுத்தல்
**கோலன் வகைப்படுத்தல்** (Colon classification) என்பது நூலகத்தில் உள்ள தகவல் மூலங்களை வகைப்படுத்த சீர்காழி இரா. அரங்கநாதனால் அறிமுகப்படுத்த பட்ட ஒரு பகுப்பு முறையாகும். இதன் முதல் பதிப்பு 1933 ம் ஆண்டு வெளியானது. இதுவரை 6 பதிப்புகள் வெளியாகியுள்ளன. இந்தியாவில் பெரும்பாலான பொது நூலகத்தில் இம்முறை பயன்படுத்தபடுகிறது.

## அமைப்பு
இந்த பகுப்பு முறை 42 வகையாக பிரிக்கப்பட்டு அதற்கென ஒரு எழுத்து அல்லது குறியீடு ஒதுக்கப்பட்டுள்ளது. அமெரிக்க நூலக காங்கிரஸ் வகைப்படுத்தலின் அடிப்படையில் இது அமைந்துள்ளது.

### உட்கூறுகள்
இப்பகுப்பில் 5 முதன்மை பிரிவுகள் பயன்படுத்தப்பட்டு பகுப்பிற்கு உதவுகிறது  அவை PMEST என்பதாகும்.
                 
P - ஆளுமை 

M - கருப்பொருள்

E - ஆற்றல் 

S - இடம் 

T - நேரம்

## மேற்கோள்கள்

பகுப்பு:நூலகவியல்
பரிமாற்று வளையம்

கணிதத்தில் **பரிமாற்று வளையம்** (*commutative ring*) என்பது பெருக்கலை பொறுத்துபரிமாற்றுப் பண்பைக் கொண்டுள்ள ஒரு வளையமாகும். பரிமாற்று வளையங்களைக் குறித்த விவரங்களை ஆய்வு செய்யும் பிரிவானது பரிமாற்று இயற்கணிதம் எனப்படுகிறது. மாறாக, ஒப்பீட்டளவில், பரிமாற்றுத்தன்மையற்ற இயற்கணிதம் என்பது பரிமாற்றற்ற வளையம் வளையங்களைக் குறித்ததாகும். பரிமாற்றற்ற வளயங்களில் பெருக்கலைப் பொறுத்து பரிமாற்றுபண்பு இல்லை.

## வரையறை மற்றும் உதாரணங்கள்

### வரையறை
ஒரு வளையம் என்பது இரு ஈருறுப்புச் செயலிகளைக் கொண்ட ஒரு கணம் R. இவ்விரு செயல்களும் "கூட்டல்" ("+"), "பெருக்கல்" ("\cdot") எனப்படுகின்றன. எடுத்துக்காட்டாக,
: a+b and a \cdot b.

ஒரு வளையத்தை உருவாக்க இந்த இரு செயல்களும் பல பண்புகளைப் பூர்த்தி செய்ய வேண்டும்:
:வளையமானது
* கூட்டலைப் பொறுத்து பரிமாற்றுக் குலமாகவும்
*பெருக்கலைப் பொறுத்து ஒற்றைக்குலமாகவும் இருக்கும்.
*மேலும் கூட்டலைப் பொறுத்து பெருக்கல் பங்கீட்டுவிதியை நிறைவு செய்யும். அதாவது
a \cdot \left(b + c\right) = \left(a \cdot b\right) + \left(a \cdot c\right).
* கூட்டல் மற்றும் பெருக்கலுக்கான சமனி உறுப்புகள் முறையே 0 மற்றும் 1 ஆகும்.

இப்பண்புகளுடன் சேர்த்து வளையம் *<math> R </math>* ஆனது, பெருக்கலுக்கான பரிமாற்றுப் பண்பையும்
:a \cdot b = b \cdot a, நிறைவு செய்யுமானால் இவ்வளையம் "பரிமாற்று வளையம்" என அழைக்கப்படும். இந்த கட்டுரையின் எஞ்சியுள்ள பகுதிகளில், வெளிப்படையாகப் பரிமாற்றற்ற வளையமெனக் கூறாவிட்டால், அனைத்து வளையங்களும் பரிமாற்றுடையவையே.
:

### எடுத்துக்காட்டுகள்
இரு முழுஎண்களின் பெருக்கல் பரிமாற்று விதியை நிறைவுசெய்வதால்,  கூட்டல்,  பெருக்கல் ஆகிய இரு செயல்பாடுகளுடன் முழுவெண் கணம்  \mathbb{Z}  பரிமாற்று வளையத்திற்கு முக்கிய எடுத்துக்காட்டாகும்.

களம் ஒவ்வொன்றும் ஒரு பரிமாற்று வளையமாகும். களத்தில்  0 \not = 1 ; ஒவ்வொரு பூச்சியமற்ற உறுப்புக்கும் (  a ) நேர்மாறு உண்டு. அதாவது  a  இன் நேர்மாறு  b,   a \cdot b = 1  என அமையும். களத்தின் வரையறைப்படி  எந்த ஒரு களமும் பரிமாற்று வளையமாகும். , விகிதமுறு எண்களின் கணம், மெய்யெண்களின் கணம், சிக்கலெண்களின் கணம் ஆகிய மூன்றும் களங்களாகும். இவை பரிமாற்று வளையங்களாகவும் இருக்கும்.

*<math> R </math>* ஒரு பரிமாற்று வளையமாகவும், X  மாறியில் அமைந்த பல்லுறுப்புக்கோவைகளின் கெழுக்கள் *<math> R </math>* இல் இருக்குமானால், அத்தகையப் பல்லுறுப்புக்கோவைகளின் கணம் ஒரு பரிமாற்று வளையமாக இருக்கும். இவ்வளையமானது  R \left[ X \right]  எனக் குறிக்கப்படுகிறது. இக்கூற்று பன்மாறிகளிலமைந்த பல்லுறுப்புக்கோவைகளுக்கும் பொருந்தும்.

## மேற்கோள்கள்

* 
* 
* 
* 
* 
* 
* 

## மேலதிக வாசிப்புக்கு

* 
* 
* 
* 
* 
*  *(Reprinted 1975-76 by Springer as volumes 28-29 of Graduate Texts in Mathematics.)*

## வெளியிணைப்புகள்

பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:வளையக் கோட்பாடு
சேரமான்மாதேவி குருகுலக் கல்வித் திட்டம்

இந்திய விடுதலைப் போராட்டக் காலத்தில் தமிழகத்தின் அரசியல், சமூகத் தளங்களில் பெரும் மாற்றத்தை விளைவித்த நிறுவனம் சேரன்மாதேவி குருகுலம். வ.வே.சு.ஐயரால் 1922 ஆம் ஆண்டு கல்லிடைக் குறிச்சியில் தொடங்கப்பெற்ற தமிழ்க் குருகுல வித்தியாலயம் பின்னர் சேரமான்தேவிக்கு மாற்றப்பட்டது. எனவே 'சேரமான்தேவி குரு குலம்,  என்ற பெயரே நிலைக்கலாயிற்று.
நாட்டுக்கல்வி என்று சொல்லிக் கொண்டே மேல்நாட்டுக் கல்வி முறையில் நமது நாட்டை நுழைப்பதனால் நமது நாடு காடாகும் என்று உறுதியாகக் கூறுகிறோம். நமது நாட்டுக்கல்வியை நமக்குரிய குருகுல முறையில் போதித்தல் வேண்டும். (நவசக்தி 17-11-1922). என்ற திரு.வி.க வின் எண்ணத்தை நிறைவேற்றும் வகையில் சேரமான்தேவி குருகுலத்தில் கல்வித்திட்டம் அமைந்திருந்தது.
கற்பிக்கும் நேரமும் சூழலும்
மாணவர்களுக்குக் காலையில் 6.30 மணி முதல் 7.30 மணிவரையிலும் மாலையில் 2.30 மணி முதல் 4.30 மணிவரையிலும் பாடங்கள் கற்பிக்கப்பட்டன.மழைக்காலம் தவிர மற்றக் காலங்களில் அடர்ந்த மர நிழல்களிலேயே வகுப்புகள் நடைபெற்றன.
குருகுலக் கல்வியின் தொடக்க காலத்தில் சிறப்புப் பாடங்களாக உலக சரித்திரம், வியாபாரத்திற்குப்  பயன்படும் பூளோகம்,கணிதம்,தமிழ்இலக்கியம்,தெலுங்கு இலக்கியம்,சமஸ்கிருத இலக்கியம்,இந்திஇலக்கியம்,ஆங்கில இலக்கியம் போன்றவை கற்பிக்கப்பட்டன. இத்தகைய சிறப்புப்பாடங்களுள் ஏதேனும் ஒன்றைத் தேர்ந்தெடுத்து மாணவர்கள் கற்கின்றபோது கட்டாயமாகத் தமிழ்ப்பாடத்தையும் சேர்த்தே கற்க வேண்டும்.
சிறப்புப் பயிற்சிகள்
  ஆங்கிலக் கல்வி முறை அடிமைகளை உருவாக்கவே பயன்படும் என்று கருதிய வ.வே.சு.ஐயர் தன்னம்பிக்கையோடு சொந்தக் காலில் நிற்கும் வலிமையான இளைஞர்களை உருவாக்க நினைத்தார்.எனவேதான் மாணவர்கள் தங்களது விருப்பப்படி சிறப்புப் பாடப் பிரிவுகளைப் பயின்றாலும், அவர்கள்  அனைவருக்கும் பொதுவான சில சிறப்புப் பயிற்சிகளை அளிக்கக் குருகுலத்தில் ஏற்பாடு செய்தார்.
1.அனைத்து மாணவர்களும் உடற்கல்வி வகுப்புகளில் பங்கேற்றல்,
2.நற்பண்புகளை வளர்க்கும் ஒழுக்கக் கல்வியை அனைவரும் பெறுதல்.
3.நமது மண்ணின் மணத்தோடு நடத்தப் பெறும் நாடகங்களை அனைவரும் கண்டு களித்தல்.சான்று.தமிழ்ச் சமூகத் தேடல். மகிழேந்தி,அ.புவியரசு.கரந்தை பதிப்பகம்.

பகுப்பு:கல்வி
தாட்பூட்

**தாட்பூட்** (Passion fruit) என்பது பாசிஃப்லோரா குடும்பத்தைச் சேர்ந்த பல வகைகளான பழங்களாகும். தாட்பூட் பழங்களை மூன்று முக்கிய வகைகளாக பிரிக்கலாம்: ஊதா நிறப் பழங்கள் (Passiflora edulis சிம்ஸின் பழங்கள்), மஞ்சள் நிறப் பழங்கள் (Passiflora edulis F. flavicarpa டி.ஜி.) மற்றும் பெரிய கிரானடில்லா பழங்கள் (பாசிஃப்லோரா குவாட்ராங்கொலரிஸ் எல்).
என்பனவாகும்.

இலங்கையில் இதனை கொடித்தோடை என்றழைப்பர். இதன் தாவரவியல் பெயர் பாசிபுளோரா எடுலிஸ் என்பதாகும். இது தென்பிரேசில் நாட்டைத் தாயகமாகக் கொண்டது. இது இமாசலப்பிரதேசம், கர்நாடகம், தமிழகத்தில் (நீலகிரி மலைப்பகுதி) பயிராகின்றது. பழுத்த பழம் ஊதா நிறத்துடனும், முட்டை உருவத்திலும் இருக்கும். மிகுதியான வெப்பமும், குளிருமுள்ள பகுதிகளில் இது நன்கு வளரும். விதைகள், வேர்விட்ட முதிர்ந்த தண்டுகள் மூலம் இனப்பெருக்கம் செய்யப்படுகிறது. பழங்கள் மே முதல் செப்டம்பர் வரை அறுவடை செய்யப்படுகின்றன. ஆண்டொன்றுக்கு ஒரு கொடியிலிருந்து 60 முதல் 80 பழங்கள் வரை கிடைக்கும்.
## மருத்துவப் பண்புகள்
* உடலுக்கு உறுதியைத் தரும்.
* இதன் இலையை தலைச்சுற்றலுக்கும், தலைவலிக்கும் நெற்றியில் பற்றுப் போடலாம்.
* ஆஸ்துமாவுக்கு இலைக் கஷாயம் உதவுகிறது.
* நீரிழிவு நோய்க்கும், இசிவு நோய்க்கும் நல்லது.
* இந்தக் கொடி வீக்கங்கள் கொண்ட தோல் நோய்களைக் குணமாக்கும்.
## படக்காட்சியகம்

Passionfruit and cross section.jpg|ஊதா தாட்பூட் பழம் 
Maracuyá.jpg|மஞ்சள் தாட்பூட் பழம்
Traffic-light_Passion_Fruit.jpg|சிவப்பு, மஞ்சள், பச்சை தாட்பூட் பழங்கள் 
Badea.jpg|இராட்சத தாட்பூட் பழம்


## மேற்கோள்கள்

பகுப்பு:பழங்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
லால்குடி வருவாய் கோட்டம்

**இலால்குடி வருவாய் கோட்டம்** என்பது இந்தியா நாட்டின், தமிழ்நாடு மாநிலத்தின், திருச்சிராப்பள்ளி மாவட்டத்தில் உள்ள வருவாய் கோட்டம் ஆகும். இது மண்ணச்சநல்லூர் வட்டம்  மற்றும் இலால்குடி வட்டங்களை உள்ளடக்கியது. இலால்குடி நகரம்தான் இலால்குடி வருவாய் கோட்டத்தின் தலைமையகம் ஆகும். இது திருச்சிராப்பள்ளி மாவட்டத்தில் உள்ள மூன்று முக்கிய வருவாய் கோட்டங்களில் ஒன்றாகும்.

## கோட்டத்தின் கீழ் உள்ள நகரங்கள்
#லால்குடி
#மண்ணச்சநல்லூர்
#கல்லக்குடி, டால்மியாபுரம் 
#புள்ளம்பாடி,
#சமயபுரம், கண்ணனூர் 
#டோல்கேட்
#பூவாளூர்
#

## மேற்கோள்கள்

* 

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:திருச்சிராப்பள்ளி மாவட்ட வருவாய் கோட்டங்கள்
லீலா தேவி

**லீலா தேவி** டூகூன் லுச்சூமுன் எம்.பி. (ஏப்ரல் 16, 1961 இல் பிறந்தவர்) நவநீதம்பிள்ளை அமைச்சரவையில் பணியாற்றும் மொரிஷியஸ் சமூகப் பாதுகாப்பு மந்திரி ஆவார். 2010 மே 11 அன்று ஜனாதிபதி அமுது ஜுக்நாதால் நியமிக்கப்பட்டார். அவர் தொகுதி 8, மோக்கா & குவார்ட்டர் மில்லேட்டரைப் பிரதிநிதித்துவப்படுத்தும் நாடாளுமன்ற உறுப்பினர் ஆவார். அவர் ஆறு மாத காலத்திற்கு குறுகிய காலப்பகுதியில் பால் பெரன்ஜெரின் அமைச்சரவையில் கலை மற்றும் கலாச்சாரத்தின் முன்னாள் அமைச்சர்.

எம்.எஸ்.எம். / எம்.எம்.எம். கூட்டணி தேர்தலில் வெற்றி பெற்ற பின்னர் செப்டம்பர் 2000 ல் நாடாளுமன்ற தனியார் செயலாளராக நியமிக்கப்பட்டார். அவர் முதன்முதலாக சர் அர்ரூட் ஜுகுநாதவின் அமைச்சரவையில் பணியாற்றினார். அவர் போராளி சோசலிச இயக்கத்தின் உறுப்பினராகவும், கட்சியின் துணைத் தலைவராகவும் உள்ளார். அதே அரசியல் கட்சியின் மகளிர் பிரிவின் தலைவர் ஆவார். எம்.எஸ்.எம்.எம்.எல்-எம்.எம்.எம்.-பி.எம்.எஸ்.டி. கூட்டணி அரசாங்கத்தில் முன்னணியில் நந்தோ போதா மற்றும் ஷோக்காலிலி சூத்ஹுனுடன் இணைந்துள்ளார். 

இயக்கம் மற்றும் Vacoas-Phoenix நகராட்சி தேர்தலில் பங்கேற்றனர், பின்னர் தொகுதி 15, லா Caverne & பீனிக்ஸ் உள்ள வேட்பாளர் நின்று 2000. அவர் தேர்ந்தெடுக்கப்பட்டார் மற்றும் தொகுதியில் 1 வது நாடாளுமன்ற உறுப்பினர் பணியாற்றினார். 2005 ஆம் ஆண்டில், MSM / MMM கூட்டணி சமூக கூட்டணிக்கு தோல்வியுற்றது, அதே தொகுதியில் 3 வது எம்.பி. தேர்ந்தெடுக்கப்பட்டார், ஆனால் எதிர்க்கட்சியில் பணியாற்றினார். 2010 ஆம் ஆண்டு பொதுத் தேர்தலுக்கு முன்னதாக 2005 முதல் 2010 வரை எதிர்க்கட்சி உறுப்பினராக இருந்தார்.

தில்லி பல்கலைக்கழகத்தில் பி.எஸ்.சி. பட்டம் பெற்றுள்ளார். மேலும் முதுநிலை பட்டப்படிப்பு சான்றிதழை MIE மற்றும் பிரஸ்டன் பல்கலைக்கழகத்திலிருந்து கல்வியின் முதுகலை பட்டப்படிப்பு (PGDip) ஆகியவற்றில் பூர்த்தி செய்தார். அவர் மொரிஷியஸ் கல்வி நிறுவனத்தில் ஒரு பகுதி நேர விரிவுரையாளராவார். அவர் திருமணம் செய்துகொண்டாா்இரண்டு குழந்தைகஞக்கு தாய் ஆவார்.

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:மொரிசியசின் தேசிய சட்டமன்ற உறுப்பினர்கள்
ஆரேண்டல்ஸ்ஃபெல்ட்டெட்

**ஆரேண்டல்ஸ்ஃபெல்ட்டெட்** (Arendalsfeltet) என்பது நார்வே நாட்டிலுள்ள ஒரு புவியியல் மாகாணமாகும். இது ஆரேண்டல்(Arendal) எல்லைகளுக்குள் அமைந்த ஆஸ்ட்-அக்டெர்(Aust-Agder) மாவட்டத்தில் ஃபெவிக்(Fevik) மற்றும் டெடெஸ்ட்ரண்ட்(Tvedestrand)க்கு இடையில் அமைந்துள்ளது. இங்கு இரும்புத் தாது படிமங்கள் அமைந்துள்ளதால் இந்த இடம் அறியப்படுகிறது.

முதன்முதலில் 1585ஆம் ஆண்டு ஆரேண்டல்ஸ்ஃபெல்ட்டெட்டிலிருந்து இரும்புத் தாது  பிரித்தெடுக்கப்பட்டது. சுரங்கத் தொழிலானது 1975 வரை தொடர்ந்தது. இங்கு கிடைக்கும் இரும்புத் தாது உயர்ந்த தரம் வாய்ந்ததாக இருந்தது. பழைய நார்வேயின் இரும்பு வேலைகளுக்கு இந்த இரும்புத் தாது அதிகம் தேவைப்பட்டது. அவர்கள் பயன்படுத்திய இரும்பு தாதுக்களில் மூன்றில் இரண்டு பங்கு ஆரேண்டல்ஸ்ஃபெல்ட்டெட்டிலிருந்து வந்தவையாகும்.

#### மேற்கோள்கள்
* J.H.L. Vogt, Norges Jernmalmforekomster, Christiania 1908, Norges geologiske undersøkelse, 51    
* J.H.L. Vogt, De gamle norske jernverk, Christiania 1908, Norges geologiske undersøkelse, 46
* Molden Gunnar, Simonsen, Jan Henrik: Jerngruvedrift i Arendalsfeltet, Økomuseum Skagerrak 1994, 

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:நோர்வேயின் புவியியல்
நைனாகுளம்

**நைனாகுளம்** (Naina Kulam) இந்தியாவின், தமிழகத்தில், தஞ்சாவூர் மாவட்டத்தில், பட்டுக்கோட்டை ஒன்றியத்தில் உள்ள ஒரு கிராமம் ஆகும். 2001-ஆம் ஆண்டின் மக்கள் தொகைக் கணக்கெடுப்பின்படி, மொத்த மக்கள் தொகை 647. இதில் 399 ஆண்கள் மற்றும் 308 பெண்கள் ஆகும். பாலின விகிதம் 908 ஆகும். இக்கிராமத்தில் கல்வியறிவு 76.41 சதவீதம் ஆகும்.

## மேற்கோள்கள்

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தஞ்சாவூர் மாவட்டத்திலுள்ள கிராமங்கள்